Document ID: 32013R0812

A BIZOTTSÁG 812/2013/EU FELHATALMAZÁSON ALAPULÓ RENDELETE
(2013. február 18.)
a 2010/30/EU európai parlamenti és tanácsi irányelvnek a vízmelegítők, a melegvíz-tároló tartályok, valamint a vízmelegítőből és napenergia-készülékből álló csomagok energiafogyasztásának címkézése tekintetében történő kiegészítéséről
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az energiával kapcsolatos termékek energia- és egyéb erőforrás-fogyasztásának címkézéssel és szabványos termékismertetővel történő jelöléséről szóló, 2010. május 19-i 2010/30/EU európai parlamenti és tanácsi irányelvre (1) és különösen annak 10. cikkére,
mivel:
(1)
a 2010/30/EU irányelv értelmében a Bizottság felhatalmazáson alapuló jogi aktusokat köteles elfogadni az energiával kapcsolatos azon termékek címkézésére vonatkozóan, amelyekben megvan a lehetőség a jelentős energiamegtakarításra, és amelyek azonos rendeltetésű típusainak műszaki jellemzői azonban jelentős eltérést mutatnak.
(2)
Az Unió teljes energiaigényének jelentős részét teszi ki a vízmelegítők és melegvíz-tároló tartályok által felhasznált energia, és a rendeltetésükben egyenértékű vízmelegítők és melegvíz-tároló tartályok jelentős eltérést mutatnak a vízmelegítési hatásfok és a hőtárolási veszteség tekintetében. E készülékek energiafogyasztásának csökkentésére számos lehetőség áll rendelkezésre, ilyen például a vízmelegítők megfelelő napenergia-készülékekkel való kombinálása. A vízmelegítőkre, a melegvíz-tároló tartályokra, valamint a vízmelegítőkből és napenergia-készülékekből álló csomagokra ezért energiafogyasztási címkézési követelményeknek kell vonatkozniuk.
(3)
Az elsősorban (több mint 50 %-ban) biomasszából előállított folyékony vagy gáznemű tüzelőanyagok használatára tervezett vízmelegítők sajátos műszaki jellemzőkkel rendelkeznek, és további műszaki, gazdasági és környezetvédelmi elemzéseket igényelnek. Ezen elemzések eredményeitől függően a későbbiekben az ilyen típusú vízmelegítők esetében is sor kerülhet az energiafogyasztás címkézésére vonatkozó követelmények meghatározására.
(4)
A vízmelegítők és a melegvíz-tároló tartályok energiahatékonyságára vonatkozóan harmonizált címkézési és standard termékinformációs rendelkezéseket kell megállapítani annak érdekében, hogy a gyártókat e termékek energiahatékonyságának fokozására, a végfelhasználókat pedig energiahatékony termékek vásárlására lehessen ösztönözni, és javuljon a belső piac működése.
(5)
Az egyes vízmelegítő-típusok és melegvíz-tároló tartályok esetében elérhető jelentős energia- és költségmegtakarításra tekintettel e rendeletnek új, egységes, A-tól G-ig terjedő osztályokat tartalmazó címkézési skálát kell bevezetnie a vízmelegítőkre, a napenergiával működő vízmelegítőkre, a hőszivattyús vízmelegítőkre, valamint a melegvíz-tároló tartályokra vonatkozóan. Az osztályozást két év elteltével ki kell egészíteni a dinamikus A+ osztállyal a leghatékonyabb vízmelegítők és melegvíz-tároló tartályok piaci részesedések növelése érdekében.
(6)
E rendelet azt hivatott biztosítani, hogy a fogyasztók pontosabb összehasonlító információkhoz jussanak a napenergiával működő vízmelegítők és a hőszivattyús vízmelegítők három európai éghajlati zónában nyújtott teljesítményéről.
(7)
A vízmelegítők hangteljesítményszintje fontos szempont lehet a végfelhasználók számára. A vízmelegítők címkéin fel kell tüntetni a hangteljesítményszintre vonatkozó adatokat.
(8)
E rendelet, valamint a 2009/125/EK európai parlamenti és tanácsi irányelvnek a vízmelegítők és a melegvíz-tároló tartályok környezettudatos tervezésére vonatkozó követelmények tekintetében történő végrehajtásáról szóló, 2013. augusztus 2. 814/2013/EU bizottsági rendelet (2) 2020-ig együttesen előreláthatólag évi 450 PJ (11 Mtoe) energiamegtakarítást (ami megközelítőleg 26 Mt CO2-kibocsátásnak felel meg) eredményez majd az intézkedések hiányában beálló helyzethez képest.
(9)
A címkéken szereplő adatokat olyan megbízható, pontos és megismételhető mérési és számítási eljárások alapján kell meghatározni, amelyek figyelembe veszik az általánosan elismert legkorszerűbb mérési és számítási módszereket, ideértve - amennyiben ilyenek rendelkezésre állnak - a műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelvben (3) meghatározott eljárások szerint az európai szabványügyi testületek által a Bizottság kérésére elfogadott harmonizált szabványokat a környezettudatos tervezés követelményeinek megállapítása céljából.
(10)
E rendeletnek meg kell állapítania a vízmelegítők és a melegvíz-tároló tartályok termékcímkéjének egységes megjelenését és tartalmát.
(11)
E rendeletnek ezenkívül meg kell határoznia a vízmelegítők és a melegvíz-tároló tartályok termékismertető adatlapjára és műszaki dokumentációjára vonatkozó követelményeket.
(12)
E rendeletnek ezenkívül meg kell határoznia azokra az információkra vonatkozó követelményeket, amelyeket a vízmelegítők és a melegvíz-tároló tartályok bármely formában történő távértékesítése során, valamint bármely hirdetésében és műszaki promóciós anyagában közölni kell.
(13)
A vízmelegítők és a melegvíz-tároló tartályok e rendeletben meghatározott termékcímkéi és termékismertető adatlapjai mellett a csomagoknak a beszállítótól kapott termékismertető adatlapon alapuló címkéjével és adatlapjával kell biztosítani, hogy a napenergia-készülékekkel kombinált vízmelegítők energiahatékonyságára vonatkozó információkhoz a végfelhasználó könnyen hozzáférhessen. A leghatékonyabb, A+++ osztályt csak ilyen csomag érheti el.
(14)
Helyénvaló rendelkezni a rendelet rendelkezéseinek a technológiai fejlődés figyelembevételével történő felülvizsgálatáról,
ELFOGADTA EZT A RENDELETET:
1. cikk
Tárgy és hatály
(1) Ez a rendelet a legfeljebb 70 kW mért hőteljesítményű vízmelegítők, a legfeljebb 500 liter tárolási térfogatú melegvíz-tároló tartályok, valamint a legfeljebb 70 kW mért hőteljesítményű vízmelegítőből és napenergia-készülékből álló csomagok energiafogyasztásának címkézésére és kísérő termékismertetővel való ellátására vonatkozó követelményeket állapítja meg.
(2) Ez a rendelet nem alkalmazandó:
a)
a kifejezetten a főként biomasszából előállított folyékony vagy gáznemű tüzelőanyagok használatára tervezett vízmelegítőkre;
b)
a szilárd tüzelőanyaggal üzemelő vízmelegítőkre;
c)
a 2010/75/EU európai parlamenti és tanácsi irányelv (4) hatálya alá tartozó vízmelegítőkre;
d)
a 811/2013/EU felhatalmazáson alapuló bizottsági rendelet (5) 2. cikkében meghatározott kombinált fűtőberendezésekre;
e)
azokra a vízmelegítőkre, amelyek nem felelnek meg legalább a VII. melléklet 3. táblázatában meghatározott, a legalacsonyabb referenciaenergiára vonatkozó terhelési profilnak;
f)
a kizárólag forró ital, illetve étel készítésére tervezett vízmelegítőkre.
2. cikk
Fogalommeghatározások
A 2010/30/EU irányelv 2. cikkében található fogalommeghatározásokon túlmenően e rendelet alkalmazásában:
1. „vízmelegítő”: olyan készülék, amely
2. „hőfejlesztő berendezés”: a vízmelegítő azon része, amely az alábbi eljárások közül egynek vagy többnek a felhasználásával hőt fejleszt:
3. „mért hőteljesítmény”: a vízmelegítő kW-ban kifejezett, fűtés közben, standard mérési körülmények között mérhető névleges hőteljesítménye;
4. „tárolási térfogat” (V): a melegvíz-tároló tartály literben kifejezett mért térfogata;
5. „standard mérési körülmények”: a vízmelegítők mért hőteljesítményének, vízmelegítési hatásfokának és hangteljesítményszintjének, valamint a melegvíz-tároló tartályok hőtárolási veszteségének megállapításakor uralkodó üzemi körülmények;
6. „biomassza”: a mezőgazdaságból (a növényi és állati eredetű anyagokat is beleértve), erdőgazdálkodásból és a kapcsolódó iparágakból - többek között a halászatból és az akvakultúrából - származó, biológiai eredetű termékek, hulladékok és maradékanyagok biológiailag lebontható része, valamint az ipari és települési hulladék biológiailag lebontható része;
7. „biomasszából előállított tüzelőanyag”: biomasszából nyert, gáznemű vagy folyékony tüzelőanyag;
8. „fosszilis tüzelőanyag”: fosszilis eredetű, gáznemű vagy folyékony tüzelőanyag;
9. „melegvíz-tároló tartály”: olyan edény, amely vízmelegítésre, illetve helyiségfűtésre használt meleg víz tárolására szolgál, és - esetlegesen egy vagy több tartalék merülő fűtőbetéttől eltekintve - nem rendelkezik hőfejlesztő berendezéssel;
10. „tartalék merülő fűtőbetét”: a Joule-hatáson alapuló ellenállásos melegítő, amely része a melegvíz-tároló tartálynak, és kizárólag a külső hőellátás megszakadása (ideértve a karbantartást is) vagy leállása esetén fejleszt hőt, vagy amely napenergiával működő melegvíz-tároló tartály része, és akkor fejleszt hőt, ha a napenergiával működő hőforrás nem elegendő az elvárt komfortszint eléréséhez;
11. „napenergia-készülék”: önállóan forgalomba hozott, kizárólag napenergiával működő rendszer, napkollektor, napenergiával működő melegvíz-tároló tartály vagy a kollektorkörben található szivattyú;
12. „kizárólag napenergiával működő rendszer”: egy vagy több napkollektorral, napenergiával működő melegvíz-tároló tartályokkal, esetlegesen a kollektorkörben található szivattyúkkal, valamint egyéb alkatrészekkel felszerelt készülék, amely egy egységként kerül forgalomba, és esetlegesen egy vagy több tartalék merülő fűtőbetéttől eltekintve nem rendelkezik hőfejlesztő berendezéssel;
13. „vízmelegítőből és napenergia-készülékből álló csomag”: olyan, a végfelhasználónak kínált csomag, amely egy vagy több vízmelegítőt és napenergia-készüléket tartalmaz;
14. „vízmelegítési hatásfok” (ηwh): a vízmelegítő vagy a vízmelegítőből és napenergia-készülékből álló csomag által biztosított hasznos energia és az előállításához szükséges energia százalékban kifejezett aránya;
15. „hangteljesítményszint” (LWA): beltéri, illetve kültéri, A-súlyozott hangteljesítményszint dB-ben kifejezett értéke;
16. „hőtárolási veszteség” (S): a melegvíz-tároló tartályból adott víz- és környezeti hőmérsékleten elvesző fűtési teljesítmény W-ban kifejezett értéke;
17. „hőszivattyús vízmelegítő”: olyan vízmelegítő, amely hulladékhőt, illetve a levegőből, a vízből vagy a talajból nyert környezeti hőt használja hőfejlesztésre.
Az I. melléklet a II-IX. melléklet alkalmazásában további fogalmakat határoz meg.
3. cikk
A beszállítók kötelezettségei és az ütemterv
(1) Az akár különállóan, akár vízmelegítőből és napenergia-készülékből álló integrált csomagban vízmelegítőket forgalmazó és/vagy üzembe helyező beszállítóknak 2015. szeptember 26-tól gondoskodniuk kell arról, hogy:
a)
a II. melléklet 1. pontjában meghatározott vízmelegítési energiahatékonysági osztályoknak megfelelő vízmelegítők rendelkezzenek a III. melléklet 1.1. pontjában előírt formátumú és információtartalmú nyomtatott címkével, amelyet a hőszivattyús vízmelegítők esetében legalább a hőfejlesztő berendezés csomagolásán fel kell tüntetni, a vízmelegítőből és napenergia-készülékből álló csomagokban való használatra szánt vízmelegítők esetében pedig a III. melléklet 3. pontjában meghatározott formátumú és információtartalmú, második címkével kell ellátni mindegyik vízmelegítőt;
b)
mindegyik vízmelegítő rendelkezzen a IV. melléklet 1. pontjának megfelelő termékismertető adatlappal, amelyet a hőszivattyús vízmelegítők esetében legalább a hőfejlesztő berendezéshez biztosítani kell, a vízmelegítőből és napenergia-készülékből álló csomagokban való használatra szánt vízmelegítők esetében pedig a IV. melléklet 4. pontjának megfelelő második adatlapot kell biztosítani;
c)
az V. melléklet 1. pontjában meghatározott műszaki dokumentációt a tagállamok hatóságai és a Bizottság kérésre megkapják;
d)
a meghatározott vízmelegítő-modellre vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti vízmelegítési energiahatékonysági osztályáról;
e)
a meghatározott vízmelegítő-modellre vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti vízmelegítési energiahatékonysági osztályát.
A II. melléklet 1. pontjában meghatározott vízmelegítési energiahatékonysági osztályoknak megfelelő vízmelegítőknek 2017. szeptember 26-tól rendelkezniük kell a III. melléklet 1.2. pontjában előírt formátumú és információtartalmú nyomtatott címkével, amelyet a hőszivattyús vízmelegítők esetében legalább a hőfejlesztő berendezés csomagolásán fel kell tüntetni.
(2) A melegvíz-tároló tartályokat forgalmazó és/vagy üzembe helyező beszállítóknak 2015. szeptember 26-tól gondoskodniuk kell arról, hogy:
a)
a II. melléklet 2. pontjában meghatározott vízmelegítési energiahatékonysági osztályoknak megfelelő melegvíz-tároló tartályok rendelkezzenek a III. melléklet 2.1. pontjában előírt formátumú és információtartalmú nyomtatott címkével;
b)
a terméket a IV. melléklet 2. pontja szerinti termékismertető adatlap kísérje;
c)
az V. melléklet 2. pontjában meghatározott műszaki dokumentációt a tagállamok hatóságai és a Bizottság kérésre megkapják;
d)
a meghatározott melegvíztárolótartály-modellre vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell energiahatékonysági osztályáról;
e)
a meghatározott melegvíztárolótartály-modellre vonatkozó és a konkrét műszaki paramétereket leíró műszaki promóciós anyag tartalmazza az adott modell energiahatékonysági osztályát.
A II. melléklet 2. pontjában meghatározott energiahatékonysági osztályoknak megfelelő melegvíz-tároló tartályoknak 2017. szeptember 26-tól rendelkezniük kell a III. melléklet 2.2. pontjában előírt formátumú és információtartalmú nyomtatott címkével.
(3) A napenergia-készülékeket forgalmazó, illetve üzembe helyező beszállítóknak 2015. szeptember 26-tól gondoskodniuk kell arról, hogy:
a)
a terméket a IV. melléklet 3. pontja szerinti termékismertető adatlap kísérje;
b)
az V. melléklet 3. pontjában meghatározott műszaki dokumentációt a tagállamok hatóságai és a Bizottság kérésre megkapják.
(4) A vízmelegítőből és napenergia-készülékből álló csomagokat forgalmazó és/vagy üzembe helyező beszállítóknak 2015. szeptember 26-tól gondoskodniuk kell arról, hogy:
a)
a II. melléklet 1. pontjában meghatározott vízmelegítési energiahatékonysági osztályoknak megfelelő, vízmelegítőből és napenergia-készülékből álló csomagok rendelkezzenek a III. melléklet 3. pontjában előírt formátumú és információtartalmú nyomtatott címkével;
b)
mindegyik vízmelegítőből és napenergia-készülékből álló csomag rendelkezzen a IV. melléklet 4. pontjának megfelelő termékismertető adatlappal;
c)
az V. melléklet 4. pontjában meghatározott műszaki dokumentációt a tagállamok hatóságai és a Bizottság kérésre megkapják;
d)
a vízmelegítőből és napenergia-készülékből álló csomagok meghatározott modelljére vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti vízmelegítési energiahatékonysági osztályáról;
e)
a vízmelegítőből és napenergia-készülékből álló csomagok meghatározott modelljére vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti vízmelegítési energiahatékonysági osztályát.
4. cikk
A kereskedők kötelezettségei
(1) A vízmelegítőket forgalmazó kereskedőknek gondoskodniuk kell arról, hogy:
a)
az értékesítési helyeken kiállított vízmelegítők külső borításának elején - jól látható helyen - szerepeljen a beszállítók által a 3. cikk (1) bekezdése szerint kiállított, a III. melléklet 1. pontjának megfelelő címke;
b)
a megvásárlásra, bérletre vagy részletvásárlásra kínált vízmelegítőket a VI. melléklet 1. pontja szerint a beszállítók által nyújtott információkat a berendezéshez mellékelve értékesítsék, amennyiben a végfelhasználónak nincs lehetősége a kiállított vízmelegítők megtekintésére;
c)
a meghatározott vízmelegítő-modellre vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti vízmelegítési energiahatékonysági osztályáról;
d)
a meghatározott vízmelegítő-modellre vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti vízmelegítési energiahatékonysági osztályát.
(2) A melegvíz-tároló tartályokat forgalmazó kereskedőknek gondoskodniuk kell arról, hogy:
a)
az értékesítési helyeken kiállított melegvíz-tároló tartályok külső borításának elején - jól látható helyen - szerepeljen a beszállítók által a 3. cikk (2) bekezdése szerint kiállított, a III. melléklet 3. pontjának megfelelő címke;
b)
a megvásárlásra, bérletre vagy részletvásárlásra kínált melegvíz-tároló tartályokat a VI. melléklet 2. pontja szerint a beszállítók által nyújtott információkat a berendezéshez mellékelve értékesítsék, amennyiben a végfelhasználónak nincs lehetősége a kiállított melegvíz-tároló tartályok megtekintésére;
c)
a meghatározott melegvíztárolótartály-modellre vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell energiahatékonysági osztályáról;
d)
a meghatározott melegvíztárolótartály-modellre vonatkozó és a konkrét műszaki paramétereket leíró műszaki promóciós anyag tartalmazza az adott modell energiahatékonysági osztályát.
(3) A vízmelegítőből és napenergia-készülékből álló csomagokat forgalmazó kereskedőknek a beszállítók által a 3. cikk (1), (3) és (4) bekezdése szerint kiállított címke és termékismertető adatlap alapján gondoskodniuk kell arról, hogy:
a)
a meghatározott csomagra vonatkozó ajánlat - amennyiben alkalmazható - tartalmazza a csomag átlagos, hidegebb, illetve melegebb éghajlati viszonyok esetében jellemző vízmelegítési hatásfokát és vízmelegítési energiahatékonysági osztályát, a csomagon feltüntetve a III. melléklet 3. pontjában meghatározott címkét, valamint a csomag jellemzőinek megfelelően kiállítva a IV. melléklet 4. pontjában meghatározott termékismertető adatlapot;
b)
a megvásárlásra, bérletre vagy részletvásárlásra kínált, vízmelegítőből és napenergia-készülékből álló csomagokat a VI. melléklet 3. pontja szerint a beszállítók által nyújtott információkat a vízmelegítőből és napenergia-készülékből álló csomaghoz mellékelve értékesítsék, amennyiben a végfelhasználónak nincs lehetősége a kiállított csomag megtekintésére;
c)
a vízmelegítőből és napenergia-készülékből álló csomagok meghatározott modelljére vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti vízmelegítési energiahatékonysági osztályáról;
d)
a vízmelegítőből és napenergia-készülékből álló csomagok meghatározott modelljére vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti vízmelegítési energiahatékonysági osztályát.
5. cikk
Mérési és számítási módszerek
A 3. és 4. cikkben említett információkat olyan megbízható, pontos és megismételhető, a VII. és VIII. mellékletben meghatározott mérési és számítási módszerek alapján kell megadni, amelyek figyelembe veszik az általánosan elismert legkorszerűbb mérési és számítási módszereket.
6. cikk
Piacfelügyeleti célú vizsgálatok
A tagállamok a IX. mellékletben meghatározott eljárás szerint állapítják meg, hogy a vízmelegítő névleges vízmelegítési energiahatékonysági osztályával, vízmelegítési hatásfokával, éves energiafogyasztásával és hangteljesítményszintjével, valamint a melegvíz-tároló tartály névleges energiahatékonysági osztályával és hőtárolási veszteségével kapcsolatos követelmények teljesülnek-e.
7. cikk
Felülvizsgálat
A Bizottság ezt a rendeletet a technológiai fejlődés figyelembevételével legkésőbb e rendelet hatálybalépését követően öt évvel felülvizsgálja. A felülvizsgálat keretében elsősorban a különböző készüléktípusok piaci részesedésében bekövetkező lényeges változásokat, valamint a III. melléklet 3. pontjában és a IV. melléklet 4. pontjában meghatározott, csomagokra vonatkozó termékismertető adatlap és címke megfelelőségét kell megvizsgálni.
8. cikk
Hatálybalépés és alkalmazás
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. február 18-án.

Labels: 7
3
14
1